**Anchorage** é unha cidade estadounidense, capital do estado de Alasca. En 2012 tiña 298 610 habitantes (380 821 residentes incluíndo os arrabaldes),, o que a converte na cidade máis poboada de Alasca.

Anchorage está situada no centro sur de Alasca, situada nunha península triangular, limitada ao leste polos Montes Chugach. Conta con aeroporto internacional e porto marítimo. A economía basease nas actividades públicas e militares, no petróleo e no turismo.

Historia
--------

A diferenza de todas as outras grandes cidades do sur de Alasca, en Anchorage a pesca ou a minaría
non foron as razóns polas que se empezou a asentar xente no lugar. Comezou a medrar ao ser, no 1914, empregada como porto para a construción do ferrocarril Alaska Railroad, que se construíu entre 1915 e 1923. Logo se estableceu un campamento importante. A economía nos seus anos vinte baseábase no ferrocarril. Entre os trinta e os cincuenta, a cidade experimentou un crecemento masivo debido aos militares e ao transporte aéreo. O aeroporto de Merrill Field abriu en 1930, e o aeroporto internacional de Anchorage fíxoo en 1951. As instalacións militares de Elmendorf Air Force Base e Fort Richardson foron construídas nos anos corenta.

O terremoto de Alasca do 27 de marzo de 1964 (Fourth Avenue)
O terremoto do Venres Santo provocou moitos danos o 27 de marzo de 1964 cunha magnitude de momento de 9,2. Matou 114 habitantes de Alasca e causou numerosos danos materiais. Reconstruiríase na segunda metade dos sesenta a cidade.

En 1968 descubriuse petróleo na baía Prudhoe, que incrementou máis a súa poboación. Despois, en 1975, crearíase o municipio de Anchorage, a partir da City de Anchorage e da Anchorage Area Borough (que incluía Eagle River, Girdwood, Glen Alps, ...).

Xeografía
---------

Anchorage está situada na parte central do estado a 61º de latitude norte, mesma latitude que as cidades de Estocolmo e San Petersburgo.

A cidade áchase sobre unha península triangular, rodeada polos Montes Chugach.

### Clima

Durante o verán a temperatura diúrna é bastante agradable, entre 13 e 21 °C, mentres que no inverno, a temperatura media descende a –7 e até –15 °C e a cidade reloce unha grosa capa de neve.

| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec |
| --- | --- | --- | --- | --- | --- | --- | --- | --- | --- | --- | --- | --- |
| Temperatura máxima media (°C) | -5,9 | -3,4 | 0,6 | 6,0 | 12,4 | 16,4 | 18,4 | 17,2 | 12,9 | 4,7 | -2,7 | -5,3 |
| Temperatura mínima media (°C) | -13,1 | -11,4 | -7,7 | -1,9 | 3,8 | 8,4 | 10,9 | 9,7 | 5,3 | -1,8 | -9,4 | -12,2 |
| Precipitacións (mm) | 20,1 | 19,8 | 17,5 | 17,0 | 18,5 | 29,0 | 43,4 | 62,0 | 68,6 | 51,6 | 28,2 | 28,4 |
| *Fonte:  Arquivado 13 de outubro de 2009 en Wayback Machine.* |

Economía
--------

Porto de Anchorage
Anchorage é un porto que recibe máis do 95 % de todo o transporte de mercadorías de Alasca. As maiores industrias inclúen o petróleo e o turismo. Hai dúas bases militares americanas facendo fronteira con Anchorage polo norte: a Base Aérea de Elmendorf e o Forte Richardson. Case todos os turistas que van ao Interior do Alasca pasan por Anchorage sendo frecuento velos no verán pola cidade.

Linguas
-------

86'4% inglés, 4% castelán, 1'5% tagalo, 1'4% coreano, 0'8% alemán, 1'4% linguas nativas (atabasco, esquimó, aleutiano)

Notas
-----

1. ↑  "Annual Estimates of the Population for Incorporated Places in Alaska". United States Census Bureau. 2008-07-01. Arquivado dende o orixinal o 27 de marzo de 2010. Consultado o 5 de agosto de 2009.
2. ↑  "Anchorage municipality, AK; Anchorage, AK Metro Area - ACS Demographic and Housing Estimates:2006". U.S. Census Bureau. Arquivado dende o orixinal o 11 de febreiro de 2020. Consultado o 5 de agosto de 2009.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anchorage Modificar a ligazón no Wikidata*** |

### Ligazóns externas

* Web oficial da cidade (en inglés)

|  |  |
| --- | --- |
| Control de autoridades | 
* Wd: Q39450
* WorldCat
* VIAF: 146479909
* BNF: 12011329f
* BRE: 694871
* EBID: ID
* GEC: 0003780
* GeoNames: 5879400
* GND: 4246931-4
* GNIS: 1398242
* Google Maps: 2701520250012461283
* GRID: grid.472604.3
* ISNI: 0000 0004 0637 4804
* LCCN: n81028135
* MAG: 2801560603
* MusicBrainz: ID
* OSM: 2605259
* SUDOC: 028235991
* TGN: 7013298

 |

| * v
* c
* e
 Cidades con máis de 30.000 habitantes en Alasca  |
| --- |
| **Anchorage** • **Fairbanks** • **Juneau** | Selo de Alasca |